  Майя Бывальцева Удмуртиысь кышномуртъёс анай капиталлы сертификатэз ӵемгес куто кредитъёсты ворсан понна. Со сярысь ивортӥз элькун кивалтэтлэн тӧроез Сергей Фефилов. Кылем арын анай капиталэз басьтӥз 11 сюрс 145 адями. Со пӧлысь 8 сюрс 416 мурт коньдонэз кутӥз кредитъёсты ворсан понна. 2 сюрс 731 кышномуртъёс улон интыен югдурзэс умоятыны малпазы, 745-ез нылпиоссэс дышетон понна тыриськизы. Нош анайлэсь вуоно пенсизэ будэтыны мылкыд карисьёс туж ӧжыт пусъемын — 4 гинэ адями. Программа быдэсъяськытозь 99 сюрс 400-лэсь трос сертификатъёс сётэмын, 27 миллиард 500 миллион манетлэсь ятыр коньдон висъямын. Анай капитал басьтыны быгатӥсь 50 процентэз семьяос ваньзэ коньдонзэс уже кутӥзы ни. Тегъёс: Мерлык Ижкар Удмуртия анайкапитал СергейФефилов  